Lebitso la palekgutshwe ena ke ''Naleng tsa phakwe!'' Hlalosa moelelo wa sehlooho sena o ipapisitse le ditaba tsa palekgutshwe ena. 11 Maemo a gago a ka nna a ama ka tlhamalalo se o ka se nayang Jehofa. Nako e bangwe ba kgonang go e dirisa go rera dikgang tse di molemo e ka tswa e se ntsi ka ntlha ya botsofe kgotsa bokoa. A ba tshwanetse go akanya gore ga ba a tshwanela go bega tirelo ya bone? Tota le fa o le mosha kgotsa o na le botsogo jo bo siameng, o ka nna wa akanya gore se o se dirang ke karolo e nnye fela ya diura tse dintsi tse batho ba Modimo ba di fetsang mo kobamelong ya gagwe ngwaga le ngwaga. Le fa go ntse jalo, mo pegong ya motlholagadi yo o humanegileng re ithuta gore Jehofa o lemoga sengwe le sengwe se re mo direlang sone e bile o a se anaanela, segolobogolo fa re se dira mo maemong a a thata. Akanya ka kobamelo e o e diretseng Jehofa mo ngwageng o o fetileng. A go na le ura nngwe e o e feditseng o direla Jehofa, e e neng e tlhoka gore o intshe setlhabelo? Fa go le jalo, o ka tlhomamisega gore Jehofa o anaanela se o mo diretseng sone mo ureng eo. Fa o dira sotlhe se o ka se kgonang mo tirelong ya ga Jehofa, fela jaaka motlholagadi yo o humanegileng, o na le lebaka le le utlwalang la go dumela gore o “mo tumelong.”